Tvangssalg

Tvangssalg er salg av et panteobjekt (for eksempel en eiendom) etter krav fra en eller flere kreditorer som har pant i panteobjektet. Hensikten med tvangssalg er å inndrive gjelden som skyldes til kreditor.

 Hva kan pantsettes 
Pant kan etableres ved frivillig pantsettelse, ved utleggspant eller med hjemmel i lov (legalpant).

Det kan normalt stiftes pant også i en ideell andel av et panteobjekt dersom objektet eies av flere i sameie, for eksempel ved utleggspant i en ideell andel av en eiendom hvis en av eierne/hjemmelshaver gjeldsforfølges av en kreditor.  

 Hvem kan begjære tvangssalg 
Tvangssalg begjæres av pantekreditor når skyldneren har misligholdt gjelden. Det kan også begjæres tvangssalg av en ideell andel. Selv om pantegjeld er misligholdt, er det ikke sikkert at tvangssalget kan gjennomføres ettersom foranstående pengeheftelser må inndekkes av salgssummen. Eksempelvis vil 2. prioritets pantekreditor ikke kunne gjennomføre tvangssalget hvis ikke 1. prioritets panthaver får full dekning av sitt pantekrav. 

Tvangssalg kan også begjæres av en sameier, eksempelvis i bolig dersom sameiet ønskes oppløst og annen sameier nekter å oppløse sameiet. 

Begjæring om tvangssalg sendes til rett namsmyndighet. 

 Særlig om tvangssalg av eiendom 
I forbindelse med tvangssalg av eiendom kan det oppstå være en del utfordringer i forhold til utflytting.  

De som selger kan regne med en lavere pris da det er en del ulemper for kjøper, og de kan få en medhjelper som ikke er like flink til å selge som en eiendomsmegler er.  

 Hvordan unngå tvangssalg 
Det er også mulig å stoppe tvangssalg ved oppgjør eller forhandlinger. For eksempel kan man refinansiere gjeld man har til et nytt lån. Slik gjør man opp eksisterende krav, noe som stopper tvangssalget. 

 Å kjøpe et objekt som tvangsselges 
De som kjøper på tvangssalg låser sitt bud for en tid, og kan gå glipp av andre muligheter.

Tvangsfullbyrdelsesloven § 11-26 fastsetter at bud kun kan ansees som gyldige dersom de er gjort bindende i minst 6 uker.

 Referanser 

 Se også 
Gjeldssanering
Gjeldsordning
Offentlig gjeldsrådgiver
Privat gjeldsrådgiver
Norsk panterett
Servitutt

Eksterne lenker
 Tvangssalg av fast eiendom (Justorget.no)
 Lov om tvangsfullbyrdelse (Lovdata.no)

Kategori:Tvangsfullbyrdelse
Kategori:Gjeld